ประกาศจังหวัดยโสธรประกาศจังหวัดยโสธรเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดยโสธรโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ดังนี้๑. ให้ยกเลิก ประกาศจังหวัดยโสธร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ พฤศจิกายน พ.ศ. ๒๕๕๙๒. ในประกาศนี้๒.๑ งานระดับจังหวัด หมายความว่างานประเพณีบุญบั้งไฟที่จัดขึ้นโดยจังหวัดยโสธรหรือเทศบาลเมืองยโสธรหรือจังหวัดยโสธรร่วมกับเทศบาลเมืองยโสธร อันถือว่าเป็นงานประเพณีของจังหวัด๒.๒งานระดับอำเภอ หมายความว่างานประเพณีบุญบั้งไฟที่จัดขึ้นโดยอำเภอหรือองค์กรปกครองส่วนท้องถิ่นหรืออำเภอร่วมกับองค์กรปกครองส่วนท้องถิ่น อันถือว่าเป็นงานประเพณีของอำเภอ๒.๓งานระดับตำบล หมายความว่างานประเพณีบุญบั้งไฟที่จัดขึ้นโดยหมู่บ้านภายในตำบลอันถือว่าเป็นงานประเพณีของตำบล๒.๔หมู่บ้าน หมายความว่าหมู่บ้านที่จัดตั้งขึ้นตามพระราชบัญญัติลักษณะปกครองท้องที่ พระพุทธศักราช ๒๔๕๗๒.๕การจุดและปล่อยเพื่อการทดลอง ทดสอบ หมายความว่าการจุดและปล่อยบั้งไฟ ตะไล หรือวัตถุอื่นใดที่คล้ายคลึงกัน โดยส่วนราชการหน่วยงานรัฐวิสาหกิจ สถาบันการศึกษา หรือองค์กรภาคเอกชนที่ได้รับการสนับสนุนจากส่วนราชการ หน่วยงานรัฐวิสาหกิจ สถาบันการศึกษา โดยมีวัตถุประสงค์เพื่อการวิจัยทดลอง ทดสอบ๓. ห้ามมิให้ผู้ใดจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๔. การขออนุญาตในการจุดและปล่อยบั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ๔.๑ให้นายอำเภอแห่งท้องที่ประกาศกำหนดระยะเวลาในการยื่นขออนุญาตจุดและปล่อยบั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศของแต่ละอำเภอก่อนโดยให้มีระยะเวลาในการยื่นขออนุญาตไม่น้อยว่า ๓๐วันและกำหนดให้วันที่ ๓๑ มีนาคม เป็นวันสุดท้ายในการยื่นขออนุญาต๔.๒ให้นายอำเภอแห่งท้องที่จัดทำประกาศหมู่บ้านที่เคยมีประวัติการจัดให้มีการจุดและปล่อย ในช่วงเดือนหก (จันทรคติ)ในระยะเวลาย้อนหลัง ๕ ปีซึ่งจะจัดงานต่อเนื่องทุกปีหรือไม่ก็ได้โดยให้ประกาศพร้อมกับประกาศตามข้อ ๔.๑๔.๓หมู่บ้านใดไม่เคยมีประวัติการจุดและปล่อย ตามประกาศในข้อ ๔.๒ห้ามจัดให้มีการจุดและปล่อยเป็นอันขาด๔.๔การขออนุญาตต่อนายอำเภอแห่งท้องที่ ผู้ขออนุญาตต้องยื่นคำขออนุญาตภายในกำหนดเวลาตามประกาศในข้อ ๔.๑พร้อมแนบหลักฐานกรมธรรม์ประกันภัยประกอบการขออนุญาตด้วยและต้องทำบันทึกต่อนายอำเภอแห่งท้องที่ว่า จะไม่มีการรับช่วงในการจัดงาน หรือจัดให้มีการจัดหารายได้โดยการให้บริการเช่าเต็นท์ โต๊ะ เก้าอี้๔.๕ในแต่ละตำบลต้องจัดให้มีการประชุมกำนัน ผู้ใหญ่บ้าน และคณะกรรมการสภาวัฒนธรรมตำบลเพื่อร่วมกันกำหนดวัน และสถานที่ที่ตั้งฐานจุดบั้งไฟในการจัดงานระดับตำบลและหมู่บ้าน พร้อมเสนอรายละเอียดการจัดงานตามวัฒนธรรมประเพณีเช่น กำหนดวันแห่บั้งไฟจำนวนขบวนเซิ้งบั้งไฟ เป็นต้นและให้แนบสำเนาบันทึกรายงานการประชุม ประกอบการยื่นขออนุญาตตามข้อ ๔.๔๔.๖การพิจารณาอนุญาตของนายอำเภอแห่งท้องที่ ถือปฏิบัติตามหลักเกณฑ์ดังนี้๔.๖.๑วันที่จังหวัดกำหนดเป็นวันจุดและปล่อย ในงานระดับจังหวัดห้ามมิให้มีการจุดและปล่อยในงานระดับอำเภอ งานระดับตำบลและหมู่บ้านในเขตท้องที่จังหวัด๔.๖.๒ วันที่อำเภอกำหนดเป็นวันจุดและปล่อย ในงานระดับอำเภอห้ามมิให้มีการจุดและปล่อยในงาน งานระดับตำบลและหมู่บ้าน ในเขตท้องที่อำเภอ๔.๖.๓งานระดับตำบลและหมู่บ้าน ภายในตำบลหนึ่งให้จัดได้ ๑ ครั้ง๕. กำหนดระยะเวลาในการจุดและปล่อย๕.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี๕.๒งานระดับจังหวัด งานระดับอำเภอ งานระดับตำบลและหมู่บ้าน จุดและปล่อยได้เพียง ๑วันต่อปี๕.๓การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๖. ชนิด ขนาด และจำนวน๖.๑ บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบา และไม่มีส่วนผสมของโลหะ ยกเว้น การใช้ลวดมัดหางติดกับเลาบั้งไฟ๖.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๕ นิ้ว๖.๓ขนาดเส้นผ่าศูนย์กลางของตะไลต้องมีขนาดไม่เกิน ๓ เมตร๖.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ให้นายอำเภอแห่งท้องที่อนุญาตตามหลักเกณฑ์ ดังต่อไปนี้๖.๔.๑งานระดับจังหวัด บั้งไฟขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ มีขนาดไม่เกิน ๕ นิ้ว ให้จุดได้ไม่เกิน ๒๘ บั้งและบั้งไฟชนิดติดร่มหรือบั้งไฟแฟนซี ให้จุดได้ไม่เกิน ๕๐ บั้ง๖.๔.๒งานระดับอำเภอ บั้งไฟขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ มีขนาดไม่เกิน ๕ นิ้ว ให้จุดได้ไม่เกิน ๕ บั้งขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ มีขนาดไม่เกิน ๓ นิ้ว ให้จุดได้ไม่เกิน ๑๕ บั้งและบั้งไฟชนิดติดร่มหรือบั้งไฟแฟนซี ให้จุดได้ไม่เกิน ๒๐ บั้ง๖.๔.๓งานระดับตำบลและหมู่บ้าน บั้งไฟขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ มีขนาดไม่เกิน ๕ นิ้ว ให้จุดได้ไม่เกิน ๓ บั้ง ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ มีขนาดไม่เกิน ๓ นิ้ว ให้จุดได้ไม่เกิน ๑๒ บั้งและบั้งไฟชนิดติดร่มหรือบั้งไฟแฟนซี ให้จุดได้ไม่เกิน ๒๐ บั้ง๗.สถานที่จุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ตามที่นายอำเภอแห่งท้องที่พิจารณาอนุญาต๘. การจุดและปล่อยเพื่อการทดลอง ทดสอบให้นายอำเภอแห่งท้องที่อนุญาตได้ นอกห้วงระยะเวลาที่กำหนดตามข้อ ๕.๑สถานที่ในการจุดและปล่อยต้องอยู่ในเขตสถานที่ของทางราชการหรือโดยความเห็นชอบของจังหวัดและสามารถจุดได้ครั้งละ ๑ บั้ง๙. มาตรการในการป้องกันมิให้มีการเล่นการพนัน๙.๑ห้ามมิให้ผู้ใดจัดให้มีการพนันขันต่อในการจุดและปล่อยบั้งไฟ หรือตะไล๙.๒การนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟหรือตะไล หรือกระทำการอื่นใดอันเป็นข้อชี้ขาดให้แพ้ชนะกันจะกระทำได้เฉพาะในการแข่งขันเพื่อชิงรางวัลในการจัดงานตามข้อ ๖.๔.๑ และข้อ ๖.๔.๒และได้แจ้งต่อนายอำเภอแห่งท้องที่ทราบแล้ว๙.๓ห้ามมิให้ผู้ใดจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ ตะไลหรือกระทำการอื่นใดในลักษณะแอบแฝงเพื่อเก็บค่าเข้าชม เช่น จัดให้มีการเรี่ยไรหน้างานการแจกซองฎีกาผ้าป่า หรือการตั้งตู้รับบริจาค๙.๔ห้ามมิให้ผู้ใดจัดให้มีนาฬิกาจับเวลาขนาดใหญ่ เพื่อแสดงเวลาขึ้นลงของบั้งไฟหรือตะไล๙.๕หากปรากฏการกระทำอันน่าเชื่อได้ว่า มีการลักลอบเล่นการพนันบั้งไฟนายอำเภอแห่งท้องที่อาจพิจารณาไม่อนุญาตให้มีการจัดในพื้นที่ดังกล่าว ในปีถัดไป๑๐.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๑๐.๑ผู้ใดจะจัดให้มีการจุดและปล่อยบั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศในงานประเพณีบุญบั้งไฟเดือนหกต้องแจ้งขออนุญาตจัดงานต่อนายอำเภอแห่งท้องที่ โดยจะต้องแจ้งรายละเอียดเกี่ยวกับวัน เวลา สถานที่ ผู้รับผิดชอบในการจัดงานผู้ที่เกี่ยวข้องกับกระบวนการจุดบั้งไฟรวมทั้งรายละเอียดเกี่ยวกับชนิด ขนาดจำนวนที่จะจุดและปล่อย และให้นายอำเภอแห่งท้องที่แจ้งการจุดและปล่อยดังกล่าวให้ท่าอากาศยานอุบลราชธานีทราบล่วงหน้า๑๐.๒ผู้รับอนุญาตจัดงาน ต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๕๐ เมตรฐานสำหรับจุดบั้งไฟต้องมีความชันหรือความลาดเอียงที่เหมาะสมไม่ลาดชันจนทำให้บั้งไฟพุ่งเสียหลักตกกลับมาใส่ผู้ชมหรือลาดเอียงเกินไปจนทำให้บั้งไฟพุ่งไปเป็นระยะทางไกลเกินไปจนเกิดอันตรายหากมีความจำเป็นต้องปิดกั้นถนนสาธารณะหรือสถานที่เข้าสู่บริเวณงานหรือสถานที่จัดงานให้แจ้งต่อนายอำเภอแห่งท้องที่ทราบ๑๐.๓ให้ผู้รับอนุญาตจัดงานจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินอุบลราชธานีก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินอุบลราชธานีตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินอุบลราชธานีทราบทันทีเมื่อเสร็จสิ้นการจุดและปล่อย๑๐.๔ผู้ได้รับอนุญาตจุดและปล่อย ต้องนำเอกสารต้นฉบับ ใบอนุญาต ให้ทำ สั่งนำเข้าหรือค้าซึ่งดอกไม้เพลิง (แบบ ป. ๕) ที่ออกใบอนุญาตด้วยระบบสารสนเทศและการออกใบอนุญาตในภารกิจด้านความสงบเรียบร้อยของกรมการปกครอง (e - DOPA License) และใบอนุญาตให้จุดหรือปล่อยมาแสดงเมื่อจะจุดและปล่อยด้วย๑๐.๕ให้นายอำเภอแห่งท้องที่พิจารณาออกใบอนุญาต ให้ทำ สั่งนำเข้าหรือค้าซึ่งดอกไม้เพลิง (แบบ ป. ๕) และใบอนุญาตให้จุด หรือปล่อย เป็นรายบั้ง๑๐.๖ให้ผู้ได้รับอนุญาตจุดและปล่อย นำเลขที่ใบอนุญาต ให้ทำ สั่ง นำเข้าหรือค้าซึ่งดอกไม้เพลิง (แบบ ป. ๕) บั้งไฟ หรือตะไล แล้วแต่กรณีไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟหรือตะไลได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๑๑.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนหลักเกณฑ์หรือข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๑๒.ผู้ได้รับอนุญาตตามประกาศนี้ ไม่ถือเป็นเหตุให้พ้นผิดทั้งทางแพ่งและทางอาญา หากการจุด และปล่อย หรือกระทำการอย่างใดที่ก่อให้เกิดความเสียหายแก่อากาศยานชุมชน หรือประชาชน๑๓.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐บุญธรรม เลิศสุขีเกษมผู้ว่าราชการจังหวัดยโสธรพิมพ์มาดา/ภวรรณตรี/จัดทำ๖ พฤศจิกายน๒๕๖๐วิชพงษ์/ตรวจ๒๐ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๒ ง/หน้า ๒๓/๒๗ ตุลาคม ๒๕๖๐